ÍAV hefur tekið að sér að vinna með P.S. Fasteignum ehf að stækkun húsnæðis Kraftvéla að Dalvegi 6 - 8 . ÍAV hefur umsjón með hönnun og verkframkvæmdinni allri í samræmi við hönnun og lausnir sem aðilar hafa sameiginlega lagt til . Verksamningur er háður marksamningi samningsaðila um heildarkostnað verksins . Áformuð stækkun er samtals 925 m 2 . Stækkun er annarsvegar á verkstæðisbyggingu og hins vegar nýbygging lagerhúsnæðis sem er um 525 m 2 . Lagerhúsnæðið er á einni hæð og verður grafið út fyrir því þar sem núverandi bílastæði er . Gengið verður frá þaki lagers þannig að hægt verður að nýta það sem bílastæði fyrir léttar bifreiðar . Verklok eru áætluð í október 2005 . Verkefnastjóri er Guðmundur Karl Marinósson og byggingarstjóri er Guðmundur Konráðsson .